ଲୀଲା ଓମଚେରି  (ଇଂରାଜୀ ଭାଷାରେ ) ଜଣେ ଗାୟିକା, ସଂଗୀତ ବିଶାରଦ ଓ ଲେଖିକା ଅଛନ୍ତି  । ଶାସ୍ତ୍ରୀୟ ନୃତ୍ୟ ଓ ସଂଗୀତକୁ ତାଙ୍କର ଅବଦାନ ନିମନ୍ତେ ଭାରତ ସରକାର ତାଙ୍କୁ ପଦ୍ମଶ୍ରୀରେ ସମ୍ମାନିତ କରିଛନ୍ତି । ଜୀବନର ସ୍ଥୁଳ ବର୍ଣ୍ଣନା ସନ ୧୯୨୮ରେ ତାମିଲନାଡ଼ୁର କନ୍ୟାକୁମାରୀ ଜିଲ୍ଲାର ଥିରୁବତ୍ତରର  "ମଙ୍କୋୟିକ୍କାଲ ଥାରାବଡୁ"  ସ୍ଥାନରେ ଲୀଲା ଓମଚେରି‌ ଜନ୍ମ ଗ୍ରହଣ କରିଥିଲେ । ଅଳ୍ପ ବୟସରୁ ଲୀଲା ଓମଚେରି‌ ଓ ତାଙ୍କ କନିଷ୍ଠ ଭାଇ ଓ ଶାସ୍ତ୍ରୀୟ ତ‌ଥା ମାଲ‌ୟାଲମର ପ୍ରଚ୍ଛଦପଟ ଗାୟକ ସ୍ୱର୍ଗୀୟ କମୁକାର ପୁରୁଷୋତ୍ତମନ‌ଙ୍କୁ   ସଙ୍ଗୀତ ଗୁରୁ ଥିରୁବତ୍ତର ଅରୁମୁଘମ ପିଲ୍ଲାଇ ଭାଗବତ୍ତର ସଙ୍ଗୀତ ଶିକ୍ଷା ଦେଇଥିଲେ । ଏକ ସଙ୍ଗୀତଜ୍ଞ ବଂଶରେ ଜନ୍ମ ଗ୍ରହଣ କରିଥିବାରୁ ସଙ୍ଗୀତର ଦକ୍ଷ ତାଙ୍କର ଜେଜେମା ଓ ମାଆଙ୍କଠାରୁ ସଂଗୀତରେ ଦକ୍ଷତା ହାସଲ କରିବାର ପଥ ପ୍ରଦର୍ଶନ ପାଇଥିଲେ । କନ୍ୟାକୁମାରୀରେ   ସ୍କୁଲ ଶିକ୍ଷା ପରେ ସେ ଥିରୁବନନ୍ଥପୁରମ   ମହିଳା କଲେଜରୁ କର୍ଣ୍ଣାଟକୀ ସଂଗୀତରେ   ଡିଗ୍ରୀ ହାସଲ କରିବା ପରେ ପଞ୍ଜାବ ବିଶ୍ୱବିଦ୍ୟାଳୟରୁ   ହିନ୍ଦୁସ୍ଥାନୀ ସଂଗୀତ ଶିକ୍ଷା କରି ଅନ୍ୟ ଏକ ଡିଗ୍ରୀ ଲାଭ କରିଥିଲେ । ତା 'ପରେ ସେ ମିରଟ ବିଶ୍ୱବିଦ୍ୟାଳୟରୁ ମାଷ୍ଟର ଡିଗ୍ରୀ ଓ ଦିଲ୍ଲୀ ବିଶ୍ୱବିଦ୍ୟାଳୟରୁ ପିଏଚଡି ଲାଭ କରିଥିଲେ । ଓମଚେରୀ ଏନ ଏନ ପିଲ୍ଲାଇଙ୍କୁ ବିବାହ କରି ସେ ଦିଲ୍ଲୀରେ ବାସ କଲେ । ତାଙ୍କର ଦୁଇଟି ପିଲା ଥିଲେ, ଏସ ଡି ଓମଚେରି ଓ ଶାସ୍ତ୍ରୀୟ ନର୍ତ୍ତକୀ ଦୀପ୍ତି ଓମଚେରି ଭଲ୍ଲା । ଲୀଲା ଓମଚେରି‌ କେତେକ କ୍ଷୁଦ୍ର ଗଳ୍ପ ମଧ୍ୟ ଲେଖିଥିଲେ । ପେଷା ଅଧୁନା ଥିରୁବନନ୍ଥପୁରମ୍‌ର କମୁକର ସଙ୍ଗୀତ, ନୃତ୍ୟ ଓ ଗବେଷଣା ସ୍କୁଲରେ ଲୀଲା ଓମଚେରି‌ ପ୍ରଫେସର ଅଛନ୍ତି ଓ ଦିଲ୍ଲୀର ତ୍ରିକଲା ଗୁରୁକୁଳମ୍‌ରେ ପ୍ରିନସିପାଲ ଅଛନ୍ତି । ଏକ ଦକ୍ଷିଣ ଭାରତୀୟ ଦକ୍ଷିଣ ଭାରତୀ ସଂସ୍ଥାର ସେ ସଭାପତି ଓ ଦିଲ୍ଲୀରେ ସ୍ୱରଲ୍ୟ ସଂସ୍ଥାର ଉପ ସଭାପତି ଅଛନ୍ତି । ଦିଲ୍ଲୀ, କେରଳ, କାଲିକଟ, ବରୋଦା, ନାଳନ୍ଦା ଓ ମୁମ୍ବାଇର ଅନେକ ବିଶ୍ୱବିଦ୍ୟାଳୟରେ ସେ ପିଏଚଡି ଓ ଏମଫିଲ ପାଠର ସୁପରଭାଇଜର ଓ ପଥପ୍ରଦର୍ଶକ ଅଛନ୍ତି । ଏଆଇଆର, ଦୂରଦର୍ଶନ, ଆଇସିସିଆର, ଆଇଜିଏନସିଏ, ଏସଏନଏ ଦିଲ୍ଲୀ, ମିନିଷ୍ଟ୍ରି ଅଫ କଲଚର, ଇଗନୋଉ   ସଂସ୍ଥାମାନଙ୍କର ସିଲେକସନ ବୋର୍ଡ଼ର ସଭ୍ୟ ଅଛନ୍ତି । ଦିଲ୍ଲୀ ବିଶ୍ୱବିଦ୍ୟାଳୟର ଫ୍ୟକଲ୍ଟ ଅଫ ମିଉଜିକ ଆଣ୍ଡ ଫାଇନ ଆର୍ଟର କର୍ଣ୍ଣାଟକ ସଙ୍ଗୀତ ବିଭାଗରେ ଆସୋସିଏଟ ପ୍ରଫେସର ଓ ମୂଖ୍ୟ ଥିଲେ  ୧୯୬୪-୧୯୯୪  । ଭାରତୀୟ ସଙ୍ଗୀତ ଜର୍ନାଲର ସମ୍ପାଦକୀୟ ବିଭାଗରେ ମଧ୍ୟ ସେ କାମ କରିଥିଲେ  ୧୯୭୫ ୧୯୯୪  । କୃତି ଇଂରାଜୀ ତାଙ୍କର ଲିଖିତ ପୁସ୍ତକମାନ: ଭାରତୀୟ ସଙ୍ଗୀତ ଓ ସମ୍ପର୍କୀୟ କଳା    (୫ ଖଣ୍ଡ), ସନ୍ଦୀପ ପ୍ରକାଶନ, ଦିଲ୍ଲୀ  (୧୯୯୦) ଭାରତୀୟ ସଙ୍ଗୀତର ଚମକ  , ସନ୍ଦୀପ ପ୍ରକାଶନ, ଦିଲ୍ଲୀ  (୧୯୯୧) ଭାରତୀୟ ସଙ୍ଗୀତର ଅମର ବ୍ୟକ୍ତି, ଜ୍ଞାନ ବୁକସ, ଦିଲ୍ଲୀ  (୧୯୯୮) ମଲୟାଲମ ଅଭିନୟ ସଙ୍ଗୀତମ, ଭାଷା ଅନୁଷ୍ଠାନ କେରଳ  (୧୯୮୧) ପାଦଭୁମ ପାଧଭୁମ  , ଡି.ସି. କୁକସ, କେରଳ କେରଲାଥିଲେ ଲାସ୍ୟଯ ରଚନାକାଳ  , ଡି.ସି. କୁକସ, କେରଳ  (୨୦୦୩) ଚିନାକ୍କାରା କୂଥୁ ପାଟ୍ଟୁକଲ  , ମୁଦ୍ରା ବୁକସ, ଦିଲ୍ଲୀ  (୨୦୦୮) ଲୀଲା ଓମଚେଇୟୁଡ ପଥଙ୍ଗଲ  , ପୂର୍ଣ୍ଣ ବୁକସ, କେରଳ  (୨୦୦୯) କରୁଣା ଚେଭାନେନ୍ଥୁ ତମସମ କୃଷ୍ଣ  , ଡି.ସି. କୁକସ, କେରଳ  (୨୦୧୧) ଭେଟ୍ଟମ ମଙ୍ଗିୟା କୋବିଲ ପାଟ୍ଟୁକଲ  , ପୂର୍ଣ୍ଣ ବୁକସ, କେରଳ  । ଅନ୍ୟାନ୍ୟ ଶୀର୍ଷକ ଲୀଲାଞ୍ଜଳି  (କ୍ଷୁଦ୍ର ଗଳ୍ପ) ଜୀବିତମ  (ନାଟକ) ପାରଥିବନ କାନାଭୁ     ତାମିଲରୁ ଅନୁବାଦ କଥା ଭାରତୀ   ତାମିଲରୁ ଅନୁବାଦ ଆହାରଭୁମ ଆରୋଗ୍ୟମ ସମ୍ମାନ ଓ ପୁରସ୍କାର ପଦ୍ମଶ୍ରୀ ଭାରତ ସରକାର ୨୦୦୯ ସଙ୍ଗୀତ ନାଟକ ଏକାଡେମୀ ପୁରସ୍କାର  , କେରଳର ଜନପ୍ରିୟ ଓ ପାରମ୍ପରିକ ସଙ୍ଗୀତକୁ ଅବଦାନ ନିମନ୍ତ, ସନ ୨୦୦୩ । ମରୁନାଦନ ମଲୟାଲି ପୁରସ୍କାର- ସନ ୨୦୦୧୮ରେ ଦିଲ୍ଲୀରେ ପାରମ୍ପରିକ ସଙ୍ଗୀତ ଓ କଳାର ଅବଦାନ ନିମନ୍ତେ । ଫେଲୋ   କେରଳ ସଙ୍ଗୀତ ନାଟକ ଏକାଡେମୀ   - ସନ ୧୯୯୧ । ସଙ୍ଗୀତ କୁଳପତି - କେରଳର କଳାଦର୍ପଣମ୍ - ସନ ୨୦୦୩ । ସଙ୍ଗୀତ କୋବିଦ - ଗାୟତ୍ରୀ ଫାଇନ ଆର୍ଟ - ଦିଲ୍ଲୀ ସନ ୨୦୦୩ । କଳାଚାରି - କେରଳ ମାରାର ମହା ସଭା - ୧୯୯୦ ସଙ୍ଗୀତ ସାର୍ବଭୌମ - ଆସ୍ତିକ ସମାଜ, ଦିଲ୍ଲୀ - ସନ ୨୦୦୬ । ସଙ୍ଗୀତ ଓ ସଂସ୍କୃତିକୁ ସାମୁହିକ ଅବଦାନ ନିମନ୍ତେ ପୁରସ୍କାର - ପଞ୍ଚବାଦ୍ୟ ଟ୍ରଷ୍ଟ, ଦିଲ୍ଲୀ - ସନ ୨୦୦୬ । ଭାରତୀୟ ଐତିହାସିକ ଗବେଷଣ୍ କାଉନସିଲ, ୟୁନିଭରସିଟି ଗ୍ରାଣ୍ଟସ କମିସନ, ଇନ୍ଦିରା ଗାନ୍ଧୀ କଳା ଓ ସଂସ୍କୃତି କେନ୍ଦ୍ର ଦିଲ୍ଲୀ ଭଳି ଜାତୀୟ ସମ୍ମାନନୀୟ ଅନୁଷ୍ଠାନ ମାନଙ୍କରେ ସିନିଅର ଫେଲୋସିପ/ ଆସୋସିଏଟସିପ ।